Ettepanek: NÕUKOGU OTSUS seisukoha kohta, mille Euroopa Liit võtab EMP ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) muutmise suhtes /* COM/2012/0592 final - 2012/0286 (NLE) */





SELETUSKIRI 1. ETTEPANEKU TAUST Siseturu nõutava õiguskindluse ja ühtsuse tagamiseks peab EMP ühiskomitee pärast asjaomaste ELi õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. EMP lepingu artiklis 78 on sätestatud, et lepinguosalised peavad tugevdama ja laiendama koostööd muu hulgas teadusuuringute ja tehnoloogiaarenduse valdkonnas toimuva liidu tegevuse raames. 2. HUVITATUD ISIKUTEGA TOIMUNUD KONSULTEERIMISE JA MÕJU HINDAMISE TULEMUSED EMP ühiskomitee otsuse eelnõu (mis on lisatud nõukogu otsuse eelnõule) eesmärk on muuta EMP lepingu teatavates valdkondades väljaspool nelja vabadust tehtavat koostööd käsitlevat protokolli nr 31, et lõpetada Islandi Maa seire Euroopa programmis (GMES) osalemise ajutine peatamine. See hõlmab Euroopa Parlamendi ja nõukogu 22. septembri 2010. aasta määrust (EL) nr 911/2010 Maa seire Euroopa programmi (GMES) ja selle esialgsete toimingute kohta (2011–2013)[1]. Islandi osalemine GMES programmis peatati ajutiselt majanduslike piirangute tõttu, kui määrus nr 911/2010 inkorporeeriti EMP ühiskomitee otsusega nr 139/2012 EMP lepingusse. Praegu peetakse asjakohaseks Islandi GMES programmis osalemise ajutine peatamine lõpetada. 3. ETTEPANEKU ÕIGUSLIK KÜLG EMP lepingu rakendamise korda käsitleva nõukogu määruse (EÜ) nr 2894/94 artikli 1 lõikega 3 on ette nähtud, et nõukogu kehtestab komisjoni ettepanekul seisukoha, mis tuleb ELi nimel selliste otsuste suhtes võtta. Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui ELi seisukoha. Komisjon loodab, et ta saab ELi seisukoha EMP ühiskomitees esitada esimesel võimalusel. 2012/0286 (NLE) Ettepanek: NÕUKOGU OTSUS seisukoha kohta, mille Euroopa Liit võtab EMP ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) muutmise suhtes EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 189 koostoimes artikli 218 lõikega 9, võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,[2] eriti selle artikli 1 lõiget 3, võttes arvesse Euroopa Komisjoni ettepanekut ning arvestades järgmist: (1) Euroopa Majanduspiirkonna leping[3] („EMP leping”) jõustus 1. jaanuaril 1994. (2) Kooskõlas EMP lepingu artikliga 98 võib EMP ühiskomitee oma otsusega muu hulgas muuta selle protokolli nr 31. (3) EMP lepingu protokoll nr 31 sisaldab erisätteid koostöö kohta teatavates valdkondades väljaspool nelja vabadust. (4) Euroopa Parlamendi ja nõukogu 22. septembri 2010. aasta määrus (EL) nr 911/2010 Maa seire Euroopa programmi (GMES) ja selle esialgsete toimingute kohta (2011–2013)[4] inkorporeeriti EMP lepingusse EMP ühiskomitee otsusega nr 139/2012[5]. (5) EMP ühiskomitee otsuses nr 139/2012 sätestati määruse kohaldamise peatamine Islandi suhtes seni, kuni EMP ühiskomitee otsustab teisiti. (6) On asjakohane lõpetada määruse kohaldamise peatamine Islandi suhtes alates 1. jaanuarist 2013. (7) EMP lepingu protokolli nr 31 tuleks seetõttu vastavalt muuta. (8) EMP ühiskomitees võetav liidu seisukoht peaks tuginema lisatud otsuse eelnõul, ON VASTU VÕTNUD KÄESOLEVA OTSUSE: Artikkel 1 Seisukoht, mille Euroopa Liit võtab EMP ühiskomitees EMP lepingu protokolli nr 31 muutmise ettepaneku suhtes, põhineb käesolevale otsusele lisatud EMP ühiskomitee otsuse eelnõul. Artikkel 2 Käesolev otsus jõustub selle vastuvõtmise päeval. Brüssel, Nõukogu nimel eesistuja LISA EELNÕU: EMP ÜHISKOMITEE OTSUS nr…., [kuupäev], millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust EMP ÜHISKOMITEE, võttes arvesse Euroopa Majanduspiirkonna lepingut (edaspidi „EMP leping”), eriti selle artikleid 86 ja 98, ning arvestades järgmist: (1) Euroopa Parlamendi ja nõukogu 22. septembri 2010. aasta määrus (EL) nr 911/2010 Maa seire Euroopa programmi (GMES) ja selle esialgsete toimingute kohta (2011–2013)[6] inkorporeeriti EMP lepingusse EMP ühiskomitee otsusega nr 139/2012[7]. (2) Määruse kohaldamise peatamine Islandi suhtes tuleks lõpetada. (3) Seepärast tuleks EMP lepingu protokolli nr 31 muuta, et kõnealune lõpetamine jõustuks 1. jaanuarist 2013, ON VASTU VÕTNUD KÄESOLEVA OTSUSE: Artikkel 1 EMP lepingu protokolli nr 31 artikli 1 lõike 8c kohandus e kustutatakse. Artikkel 2 Käesolev otsus jõustub EMP ühiskomitee viimasele teavitamisele järgneval päeval vastavalt EMP lepingu artikli 103 lõikele 1[8]. Käesolevat otsust kohaldatakse alates 1. jaanuarist 2013. Artikkel 3 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, EMP ühiskomitee nimel eesistuja EMP ühiskomitee sekretärid [1] ELT L 276, 20.10.2010, lk 1. [2] EÜT L 305, 30.11.1994, lk 6. [3] EÜT L 1, 3.1.1994, lk 3. [4] ELT L 276, 20.10.2010, lk 1. [5] ELT L … [6] ELT L 276, 20.10.2010, lk 1. [7] ELT L … [8] [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]